Na temelju članka 39. Statuta Sveučilišta u Zadru (pročišćeni tekst, prosinac 2019.) i članka 30. Pravilnika o dodjeli stipendija i potpora studentima Sveučilišta u Zadru (pročišćeni tekst rujan 2021) Rektor Sveučilišta u Zadru donosi

**P R A V I L N I K O IZMJENAMA I DOPUNAMA PRAVILNIKA**

**O DODJELI STIPENDIJA I POTPORA STUDENTIMA**

**SVEUČILIŠTA U ZADRU**

Članak 1.

Članak 8. mijenja se i glasi:

(1) Za dodjelu stipendija izvrsnim studentima mogu se natjecati studenti koji ispunjavaju sljedeće uvjete:

− za studente prve godine sveučilišnog prijediplomskog i stručnog prijediplomskog studija te I. godine integriranog preddiplomskog i diplomskog sveučilišnog studija, da se nalaze na rang-listi za upis na studij među 10% najuspješnijih kandidata sukladno uvjetima matičnog odjela (rezultati u sustavu www.postani-student.hr) za tekuću akademsku godinu (boduju se samo rezultati državne mature i prosjek ocjena iz srednje škole, bez dodatnih postignuća). Studentima koji su upisali dvopredmetni studij uzima se u obzir studijski program za koji su ostvarili bolji rezultat na upisnoj listi;

Članak 2.

U cijelom tekstu pravilnika riječ „preddiplomski“ u odgovarajućem padežu zamjenjuje se riječju „prijediplomski“ u odgovarajućem padežu.

Članak 3.

Ovaj Pravilnik stupa na snagu danom donošenja.

KLASA: 012-01/18-02/09

URBROJ:2198-1-79-01-23-07

 Rektor

 Prof. dr. sc. Josip Faričić